钦定古今图书集成/明伦汇编/闺媛典/第307卷 > 皇清四十 > 陈子义妻帅氏
## 钦定古今图书集成/明伦汇编/闺媛典/第307卷 > 皇清四十 > 陈子义妻帅氏

按《峡江县志》：帅氏，陈子义妻。年十五归义，二载生子应奎。义病亡，帅年十七，子方三月，家甚贫，寠妯娌劝再适，帅辄怒曰：“愿为陈氏鬼，不作他家妇。” 服除，姑复以为言，氏跪抱姑恸哭，晕绝救甦，引刀誓曰：“宁死断不从命。” 自是益勤事女红，奉养翁姑，克尽妇道。邑令表其门。